ApiG.C 303/26 Επίσημη Εφημερίδα των Ευρωπαϊκών Κοινοτήτων 25. 11. 85 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του 
Συμβουλίου για τροποποίηση της οδηγίας 73/404/ΕΟΚ περί προσεγγίσεως των νομοθεσιών 
των κρατών μελών των αναφερομένων στα απορρυπαντικά (') 
(85/C 303/10) 
Το Συμβούλιο αποφάσισε στις 14 Ιουνίου 1985, να ζητήσει, σύμφωνα με τις διατάξεις του 
άρθρου 100 της Συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την πρόταση που 
αναφέρθηκε παραπάνω. 
Το τμήμα βιομηχανίας, εμπορίου, βιοτεχνίας και υπηρεσιών ανέλαβε την προετοιμασία των 
σχετικών εργασιών. Στη συνέχεια η Οικονομική και Κοινωνική Επιτροπή όρισε τον κ. 
Ramaekers, ως γενικό εισηγητή. 
Η Οικονομική και Κοινωνική Επιτροπή υιοθέτησε κατά τη 229η σύνοδο ολομέλειας της, 
(συνεδρίαση της 26ης Σεπτεμβρίου 1985) ομόφωνα την ακόλουθη γνωμοδότηση: 
1. Η ΟΚΕ δέχεται τις προτάσεις της Επιτροπής 
σχετικά με μία παράταση της περιόδου ισχύος της 
εξαίρεσης ως τις 31/12/1990 μόνο εφόσον η εξαίρεση 
αυτή εφαρμόζεται σε βιομηχανικές χρήσεις. Για τους 
λόγους που εκτίθενται στη συνέχεια, κρίνει ότι η 
εξαίρεση αυτή δεν επιβάλλεται στις περιπτώσεις των 
απορρυπαντικών για πλυντήρια πιάτων οικιακής χρή­
σεως. Οι μη ιονικές τασιενεργές ουσίες με μικρή 
βιοδιασπασιμότητα, χρησιμοποιούνται και τώρα ακό­
μη στα προϊόντα για πλυντήρια πιάτων και στα 
προϊόντα καθαρισμού τα οποία προορίζονται για τις 
βιομηχανίες τροφίμων, ποτών και μεταλλουργίας. 
2. Η ΟΚΕ λυπάται όμως για το γεγονός ότι πρέπει να 
παραταθεί η ισχύς των εξαιρέσεων όσον αφορά το 
βαθμό βιοδιασπασιμότητας που απαιτείται για τις 
τασιενεργές ουσίες. Πράγματι, αποδεικνύεται ότι από 
το 1973, ημερομηνία έκδοσης της πρώτης οδηγίας, 
έχουν διενεργηθεί λίγες έρευνες ως προς την εμπορική 
χρήση, επειδή ορισμένα κράτη μέλη δεν έδωσαν την 
απαιτούμενη προτεραιότητα σ'αυτό το πρόβλημα. 
3. Η ΟΚΕ κρίνει ότι η παράταση της ισχύος της 
εξαίρεσης για αόριστο χρόνο ισοδυναμεί με πριμοδότη­
ση για τη μη διεξαγωγή έρευνας. Αυτός είναι ο λόγος 
για τον οποίο κρίνει ότι αυτή η δυνατότητα εξαίρεσης 
πρέπει να είναι η τελευταία, πράγμα, που πρέπει να 
ισχύει για όλα τα κράτη μέλη, της Κοινότητας στις 31 
Δεκεμβρίου 1990. 
4. Η ΟΚΕ κρίνει ότι αν τα επιχειρήματα που 
επικαλείται η Επιτροπή για την παράταση της ισχύος 
(') ΕΕ. αριθ. C 139 της 7. 6. 1985, σ. 4. της εξαίρεσης, είναι αποδεκτά για τις βιομηχανικές 
εφαρμογές, αυτό δεν ισχύει όμως και για τις οικιακές 
εφαρμογές. 
4.1. Πράγματι, υποκατάστατες ενώσεις υπάρχουν 
ήδη για τα πλυντήρια πιάτων οικιακής χρήσης, 
συσκευές για τις οποίες το πρόβλημα που δημιουργεί ο 
αφρός είναι λιγότερο σοβαρό επειδή η πίεση του ύδατος 
είναι μικρότερη από ό,τι στα πλυντήρια πιάτων 
βιομηχανικής χρήσης. 
4.2. Από την άλλη πλευρά, η αγορά απορρυπαντικών 
για τα πλυντήρια πιάτων οικιακής χρήσης βρίσκεται σε 
άνοδο. Κατά συνέπεια, τα απόβλητα όχι επαρκώς 
βιοδιασπάσιμων απορρυπαντικών θα αυξηθούν αν 
συνεχίσει η αποδοχή μιας εξαίρεσης. 
4.3. Τέλος, αν και αντιλαμβάνεται κανείς ότι η 
σύνθεση των απορρυπαντικών βιομηχανικής χρήσης 
πρέπει να προσαρμόζεται στην ποιότητα των τοπικών 
υδάτων, το επιχείρημα αυτό δεν είναι αρκετά βάσιμο για 
την περίπτωση των απορρυπαντικών οικιακής χρήσης. 
4.4. Η ΟΚΕ κρίνει λοιπόν ότι η εξαίρεση δεν θα 
πρέπει να ισχύει πλέον για τα απορρυπαντικά που 
χρησιμοποιούνται στα πλυντήρια πιάτων οικιακής 
χρήσης, μολονότι παράταση της παρέκκλισης για ένα 
σύντομο χρονικό διάστημα, ένα χρόνο για παράδειγμα, 
θα έπρεπε να προβλεφθεί, για να δοθεί στη βιομηχανία 
ορισμένων μελών ο καιρός να προσαρμοσθεί. 
5. Η ΟΚΕ κρίνει ότι είναι απαραίτητο η δυνατότητα 
εξαίρεσης να μην εφαρμόζεται καταχρηστικά από τα 
κράτη μέλη έτσι ώστε να αποφεύγεται η δημιουργία 
δυσκολιών για την Επιτροπή κατά την εφαρμογή της 
πολιτικής του περιορισμού των εμποδίων οτις συναλλα­
γές. 
Βρυξέλλες, 25 Σεπτεμβρίου 1985. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR